
Nº de proposta: PRP2019/1327  23/07/2019
Títol: Aprovar convocatòria del procediment per a la concessió de subvencions per a la rehabilitació d'habitatges que es posin a disposició de la Borsa d'Habitatges de Lloguer Social per a l'any 2019
Òrgan resolutori: Alcaldia
Regidoria: Regidoria d'Economia

ATESA l’Ordenança reguladora de les bases per a la concessió de subvencions per a la rehabilitació d’habitatges que es posin a disposició de la Borsa d’Habitatges de Lloguer Social, aprovada per acord del Ple de l’ajuntament de 26 de   març de 2019
ATÈS que l’apartat 6.1 de les referides bases estableix que la concessió de les subvencions es tramitarà per l’Oficina Local d’Habitatge, prèvia convocatòria de concurs públic aprovada per resolució de l’Alcaldia.

VIST l’informe del director de Serveis Econòmics, de data 23 de juliol de 2019

VIST l‘informe de l’interventor accidental, de data 23 de juliol de 2019 (relació comptable núm. 2019.2.0000208R)
 
ATÈS l’art. 23.2 de la Llei general de subvencions.

ATÈS que la competència per a l’aprovació de l’expedient correspon a l’alcalde, d’acord amb l’apartat 6.1 de les bases reguladores del procediment de concessió de les subvencions.

Aquesta Alcaldia HA RESOLT

PRIMER.- Aprovar  la convocatòria del procediment per a la concessió de subvencions per a la rehabilitació d’habitatges que es posin a disposició de la Borsa d’Habitatges de Lloguer Social per a l’any 2019, en els termes següents:

-	La convocatòria es regeix pel text refós de les bases reguladores publicat en el Butlletí Oficial de la Província de Barcelona d’11 de juliol de 2019
-	La quantia global màxima de les subvencions convocades a distribuir és de 63.668,00 EUR i la subvenció s’imputa a la partida A1-1522-780.04 del pressupost municipal de 2019.  Per resolució de l’Alcaldia, i amb anterioritat a la finalització del termini de presentació de sol·licituds, podrà incrementar-se aquesta quantia global màxima.
-	La quantia de la subvenció serà del 100 per cent del cost de les obres a realitzar, amb un import màxim per a cada persona sol·licitant de 1.500,00 EUR 
-	La concessió s’efectua mitjançant un règim de concurrència no competitiva.
-	L’instructor del procediment serà la persona titular de la Regidoria competent en matèria d’habitatge, i l’òrgan competent per a la seva resolució serà l’Alcaldia.
-	El termini per a presentar les sol·licituds és des de la publicació de la convocatòria en el Butlletí Oficial de la Província de Barcelona fins el 30 de novembre de 2019, inclusivament.
-	Les obres objecte de subvenció han d’haver-se iniciat a partir de l’1 de gener de 2019
-	Les persones interessades hauran de presentar la sol·licitud corresponent en el Registre General de l’ajuntament, a través de l’Oficina Local d’Habitatge (Palau Tolrà, passeig Tolrà, 1, planta baixa), en el model normalitzat que es pot obtenir a la pàgina web de l’ajuntament (www.castellarvalles.cat) i adjuntant la documentació que es detalla a l’apartat 5.2 de les bases reguladores del procediment.
-	En aquest procediment es substitueix la notificació individual per la publicació que es farà en el tauler d’anuncis de la corporació.

SEGON.- Retenir crèdit per un import de 63.668,00 EUR a càrrec de la partida A1-1522-780.04 del pressupost municipal.

TERCER.- Publicar la convocatòria al Butlletí Oficial de la Província de Barcelona.

